
Corynebacterium striatum és COVID-19 – elő a homályból?
Bevezetés: A Corynebacterium striatum szerepét különböző nosocomiális
fertőzésekben bizonyították. Egyre több publikáció igazolja virulenciáját a
légutakban, különösen az immunszupprimált betegpopulációban. E betegek
száma jelentősen megnőtt a COVID-19 világjárvány idején. Ezért célunk volt,
hogy a Szegedi Tudományegyetem Klinikai Központjában 2012 és 2021
között megvizsgáljuk e faj prevalenciáját és antimikrobiális rezisztenciamintázatát.
Módszerek: Összesen 498 pozitív mintát vontunk be 312 betegtől a vizsgált
időszakban. Az izolátumokon 4529 antibiotikum-érzékenységi vizsgálatot
végeztek. A rezisztencia-előrejelzéseket Python 3.10 rendszerben végeztük
a Pycaret szoftver segítségével.
Eredmények: A C. striatum előfordulása a COVID-19 világjárvány során
szignifikánsan nőtt, az emelkedés a légúti, a hemokultúra és felületes
mintákban következett be. A vizsgált időszakban jelentősen emelkedett a
rifampicinnel szembeni rezisztencia, de a többi tesztelt szeré is dinamikusan
változott. Az előrejelzések alapján 2030-ra valószínűleg a vancomycin
marad a jelenleg használt egyetlen, kétségtelenül hatékony hatékony
antibiotikum. A faj változatos és változó társpatogénekkel fordult elő a
járvány hullámai alatt. A C. striatum növekvő rifampicinrezisztenciája
valószínűleg nem a leggyakrabban izolált társpatogéneknek volt
köszönhető.
Megbeszélés: A C. striatum szignifikánsan gyakoribb lett a pandémia alatt.
Növekvő rezisztenciája gondokat okozhat az elkövetkező
járványhullámokban is.
Témavezető: Dr. Orosz László szakorvos, Dr. Kókai Dávid



